《夏暑正隆望秋得雨风赋长句》
宋代·释文珦

夏日烈烈扬晖光，阳气入土土力强。
望秋三日雨滂滂，庶物浡然俱阜昌。
雨暘时若异咎恒，秔稻薿薿如人长。
西风朝夕吹新凉，风来已作酒饭香。
老农再拜谢穹苍，此去足以供烝尝。
只今吏卒多豺狼，唯恐肆威回夺攘。
一粒不得入我肠，父子悲啼茹糟糠。
愿将此意达君王，毋官贪冒官循良。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。